Nsgan Jwey-swey

Nsgan Jwey-swey o nii tgtruma tgska nyusan S-kang-ki Tay-wang，kiyi nsgan Kwang-hu tgdaya，kiyi nsgan Ma-ri-ba-si、nsgan Ba-ni-ta ryaxan hidaw,kiyi nsgan Hung-ping nklaan hidaw，mlutut Iri tgtruma，niqan baan embrinah ayus qurug dxgan tgdaya。pusu klgan tnpusu Tay-wang ni seejiq ngayngay、seejiq Klmukan ka mniq ska nsgan hiya，kiya ni seejiq A-mis ka hbaraw bi mniq klgan tnpusu Tay-wang，duma na saw alang Ma-ri-yun o Sa-ki-ra-ya ka pusu na klgan dseejiq。Kari seejiq Ngayngay Tay-wang ni kari A-mis ka dduuy kari alang。

Nsgan Jwey-swey o「shui」sun ptngahan ka seuxal(hnang Howru kari seejiq ngayngay Taywang:shui ˊmuiˋ)，ngungu yayung Siyu-ku-rwan sun，babaw na seejiq Ru-ngay yasa shui hnang kari Ni-hung Mi-zuo，brahan laling hnang「Jwey-swey」(Mizuo)。1kb mtrul rima tnxalun ka nniqan kana nsgan dxgal Alang，ida biya 1kbuhug 10kb sngari cix ka hnbragan hiyi seejiq，saw nii niqan bi hangan kklwaan o asaw yayung 激流泛舟Siyu-ku-rwan。

Qlahi ni Ucya Tyin-hu o pusu sbrigan pngalang nsgan (Klwaan Alang tgkingal paru bi pnyahan ka nsgan Jweynswey)，ana inu o niqan bi hangan。Nii Ska nsgan Ma-ri-ba-si kana ka Ulay Jwey-swey ni Ulay How-nang，smlaling ayus nsgan Jwey-swey thyaqan na，malan bgurax Ulay ayug Klaway Hu-yeyn，kika dxgal Ulay kuxl bi kana dseejiq。Duri ni niqan ka qpahan mniyah Thung-yi nii mniq tbgan ttabug Jwey-swey pusu hhadut smlaan biyuq unuh，ni duma na qqpah ttabug o nii meni hini uri(saw tbgan ttabugCi-cen biyuq unuh 65 knegakan truma ) ，saw nii niqan bi hangan buyuq unuh sun ka alang Jwey-swey。

Yasa niqan bnkgan suyang bi ucya、ulay、泛舟ka nsgan Jwey-swey，wada saw kiya niqan bi hangan saan rmigaw qmita ni qqpah dxgal ka nyusan S-kang-ki da.

 Endaan 
Knxalan seuxal do jima niqan ka seejiq mniq alang Jwey-swey da，ni hnici rudan sbiyaw erut tasil Saw-pa。mnda prowway kmqowring emptgsa，hnici rudan sbiyaw nii o bgurah knxalan knqaya seuxal，ida biya niqan tru kbkuy kmbkiyan sngari hngkawas，pusu na knkla kndsan o mdka pisaw knkla kndsan Ci-ring ni knkla kndsan Pyu-ma.

Brah na tntakan dxgal miyah ka seejiq klmukan babaw tgska19 kmbkiyan hngkawas，nii mniq dxgal hini ka Seejiq Tnpusu da，pusu na o seejiq A-mis，mnda pspug qmita endaan smnru kari，plalay alang o niqan Ciya-nan、U-law、Cing-san、U-ya-ri、A-tu-ran、Ra-na-san、Mu-ru-cang、Ci-mey dii.

Brah na maxal maspat maxal dha hngkawas（清嘉慶17年），pnatas tntakan dxgal nsgan Ci-an hini saying o jima nihini ka seejiq Klmukan da，babaw na maxal maspat enpusan kmxalan rima hngkawas Taw-kwang、maxal maspat merimal kmxalan kingal hngkawas（hngkawas yeyn Seyn-hung））alang Cu-sey nsgan Sow-hung sayang o niqan lala bi seejiq Klmukan uri、tntakan dxgal Hung-cwang alang paru Karingku（alang Kuw-yi, alang Kuw-Cyang, alang Kuw-ching）；maxal maspat merimal kmxalan tru hngkawas（3 hngkawas Seyn-hung））niqan cih qpuring tntakan dxgal Bus-ku seejiq Klmukan（alang paru seejiq NgayngayYi-ri sayang ）. Kiya ni bitaq maxal maspat empitu kmxalan spat hngkawas （13 hngkawas Thung-cu）endaan qnquan Mu-tan，alang Jwey-swey o ungat ka pnatas tntakan dxgal seejiq Klmukan hini.

 Pnegdxgal 
Nsgan Jwey-swey o nii breenux dgiyaq ayug Tay-tung ni S-kang-ki，kiyi dgiyaq bksuy sraga ryaxan hidaw，kii dgiyaq siyaw gsilung nklaan hidaw，dxgal U-hu ka tgtruma，ska na o mkyayung Syu-ku-rwan ni ttak gntuan lala maa sbiq yayung，mtbalay ka dxgal，kika maa pusu smlaan qqpah dxgal ttabug。memalu hari hrus dxgal naka dgiyaq Ci-mey 、dxgal U-hu，pnyahan pnegalang euda dnuuy dnii hiyi qhuni、U-cya.

 kndxgan 
daya yayuang Hu-nang ni dha dxgal dgiyaq cun-kuan、dgiyaq tama-yn ga msasug mkurus ka qpras ptasan quyu smlaan bi Alang dxgal Jweyswey，常與角閃石片岩、綠簾石角閃石岩、藍閃石片岩及石榴子石—雲母片岩等共生.

 kmpryuxan sngasut yayung 
Nsgan Jwey-swey o kana alang mkyayung Siyu-ku-rwan, bii muda tgdaya mquri tgtruma ka yayung paru Siyu-ku-rwan, muda hunat tgtruma bi kana alang，maa ayus kiyig Iri da. Mtmay ska alang plalay talax ayus nsgan knhuway muda bitaq How-ce-tan, babaw Twan-su-tan bitaq muda alang Ci-mey, wada maa kingal bilaq ayus kiyig ida nkiya nsgan Hung-ping da, babaw Cing-cow-tan bitaq muda ska Nsgan Hung-ping muda empgriq mquri nklaan hidaw，babaw yabi 4 tnxalnu do mquri gsilung.

Yayung How-nang o kingal paru bi smbig yayung Siyu-ku-rwan, dgiyaq How-tu nsgan Ma-ri-ba-si ka hnraan na, ga ida nsgan muda pslian qrpuhan How-nang, tdhaun duma ka alang ni dxgal U-hu, yayung Siyu-ku-rwan muda ga yabi 1 tnxalnu tgtruma nklaan hidaw Hkaw Syu-san.

Yayung Ma-ran-kow pthagun yayung Hu-yeyn sbiyaw, pthangan yayung ma-ceru uri, wada ma kingal paru bi duri smbig yayung Siyu-ku-rwan. Hunat tgtruma dgiyaq Run-tayun nsgan Ma-ri-ba-si hnraan yayung nii, ga ida nsgan muda kykiyig rngayan rnaaw Hu-yeyn, paah nsgan alang mgska muda tgtruma ni tgdaya, yayung Siyu-ku-rwan muda ga yabi 1 tnxalnu tgtruma nklaan hidaw pslian qrpuhan alang  Jwey-mey.

 karat 
Karat nsgan Jwey-swey o mk bgihur pnskarat tnlxan. Mnda kiyi qpahan kklawa karat  pnatas mspung qqpah karat Cen-kung, saw nii ka pnatas karat nsgan Jwey-swey，ksun ha qmita o, kibi saw msdka alang Cen-kung ka kntlhan na, yasa nii mniq dgiyaq ayug Tay-tung ni Skang-ki, jiyax kntlhan o mkala alang Cen-kung pnlaq gsilung Tay-tung ni Skang-ki.

 Bnkgan qqpahun alang 
Hnbragan alang niya：alang Hu-yeyn, alang Hu-ming, alang Hu-sing, alang Jwey-swey, alang Jwey-pey, alang Jwey-syang, alang Jwey-mey, alang Jwey-ryang, alang U-hu, alang Hu-kang, alang Ci-mey dnii 11 kingl alang.

[[Snakun:Truku]]